CELEX: 32005D0718
Language: sl
Date: 2005-10-13 00:00:00
Title: 2005/718/ES: Odločba Komisije z dne 13. oktobra 2005 o skladnosti določenih standardov s splošno varnostno zahtevo Direktive 2001/95/ES in objavi njihovih sklicevanj v Uradnem listu (notificirano pod dokumentarno številko K(2005) 3803)   (Besedilo velja za EGP)

15.10.2005   
            
            
               SL
            
            
               Uradni list Evropske unije
            
            
               L 271/51
            
         
      ODLOČBA KOMISIJE
   
   z dne 13. oktobra 2005
   o skladnosti določenih standardov s splošno varnostno zahtevo Direktive 2001/95/ES in objavi njihovih sklicevanj v Uradnem listu
   (notificirano pod dokumentarno številko K(2005) 3803)
   (Besedilo velja za EGP)
   (2005/718/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Evropskega parlamenta in Sveta 2001/95/ES z dne 3. decembra 2001 o splošni varnosti proizvodov (1), in zlasti drugega ter četrtega pododstavka člena 4(2),
   po posvetovanju s Stalnim odborom, ustanovljenim v skladu s členom 5 Direktive Evropskega parlamenta in Sveta 98/34/ES z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov (2),
   ob upoštevanju naslednjega:
   
               (1)
            
            
               Člen 3(1) Direktive 2001/95/ES proizvajalce obvezuje, da dajo v promet le varne proizvode.
            
         
               (2)
            
            
               V skladu s členom 3(2) Direktive 2001/95/ES se proizvod šteje za varnega, kar zadeva nevarnost in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske, na katere se Komisija sklicuje v skladu s členom 4 v Uradnem listu Evropskih skupnosti.
            
         
               (3)
            
            
               V skladu s členom 4(1) Direktive morajo evropski organi za standarde evropske standarde določiti na podlagi mandata Komisije. Komisija sklicevanja na take standarde objavi.
            
         
               (4)
            
            
               Člen 4(2) Direktive določa postopek za objavo sklicevanj na standarde, ki so jih evropski uradi za standarde sprejeli pred začetkom veljavnosti Direktive. Če se ti standardi skladajo s splošno varnostno zahtevo, se Komisija odloči, da sklicevanja na te standarde objavi v Uradnem listu Evropske unije. V teh primerih Komisija na lastno pobudo ali zahtevo države članice po postopku iz člena 15(2) navedene direktive odloči, ali obravnavani standard izpolnjuje splošno varnostno zahtevo. Komisija se o objavi sklicevanja nanj odloči po posvetovanju z odborom, ustanovljenim v skladu s členom 5 Direktive 98/34/ES. Komisija o svoji odločitvi obvesti države članice.
            
         
               (5)
            
            
               Evropski organi za standarde so nekatere standarde sprejeli po začetku veljavnosti Direktive brez mandata v skladu s členom 4(1) Direktive. Namen zakonodajalca je bil zagotoviti sodelovanje z evropskimi organi za standarde kot tudi prepoznati ustrezne varnostne standarde, ki se uporabljajo za proizvode, za katere velja Direktiva in za katere Komisija ni izdala mandata Komisije v skladu z ustreznimi določbami iz člena 4. Zato je o objavi sklicevanj na take standarde potrebno odločati in ravnati v skladu s postopkom, določenim v členu 4(2).
            
         
               (6)
            
            
               Ta odločba o skladnosti standardov iz priloge s splošno varnostno zahtevo se sprejme na pobudo Komisije.
            
         
               (7)
            
            
               Ukrepi, predvideni s to odločbo, so v skladu z mnenjem odbora Direktive 2001/95/ES –
            
         SPREJELA NASLEDNJO ODLOČBO:
   Člen 1
   Standardi, našteti v prilogi, izpolnjujejo splošno varnostno zahtevo iz Direktive 2001/95/ES za nevarnosti, ki jih pokrivajo.
   Člen 2
   Sklicevanja na standarde iz priloge se objavijo v seriji C Uradnega lista Evropske unije.
   Člen 3
   Ta odločba je naslovljena na države članice.
   
      V Bruslju, 13. oktobra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 11, 15.1.2002, str. 4.
   
      (2)  UL L 204, 21.7.1998, str. 37. Direktiva, kakor je bila spremenjena z Direktivo 98/48/ES (UL L 217, 5.8.1998, str. 18).
   
      PRILOGA
      Standardi iz člena 1 in 2 te odločbe:
      
                  1.
               
               
                  EN 13899:2003 – Oprema za športe na koleščkih – Kotalke – Varnostne zahteve in preskusne metode
               
            
                  2.
               
               
                  EN 13138-2:2003 – Plavajoči pripomočki za učenje plavanja – Del 2: Varnostne zahteve in preskusne metode za plavajoče pripomočke, ki se držijo z rokami
               
            
                  3.
               
               
                  EN 13319:2000 – Potapljaška oprema – Globinomeri in kombinirane naprave za merjenje globine in časa – Funkcionalne in varnostne zahteve ter preskusne metode
               
            
                  4.
               
               
                  EN 1651:1999 – Jadralno padalstvo – Pasovi – Varnostne zahteve in trdnostni preskusi
               
            
                  5.
               
               
                  EN 12491:2001 – Jadralno padalstvo – Varnostna padala – Varnostne zahteve in preskusne metode
               
            
                  6.
               
               
                  EN 913:1996 – Gimnastična oprema – Splošne varnostne zahteve in preskusne metode
               
            
                  7.
               
               
                  EN 12655:1998 – Gimnastična oprema – Krogi – Funkcionalne in varnostne zahteve, preskusne metode
               
            
                  8.
               
               
                  EN 12197:1997 – Gimnastična oprema – Drogovi – Varnostne zahteve in preskusne metode
               
            
                  9.
               
               
                  EN 12346:1998 – Gimnastična oprema – Letveniki, plezalne lestve in plezalni sestavi – Funkcionalne in varnostne zahteve, preskusne metode
               
            
                  10.
               
               
                  EN 12432:1998 – Gimnastična oprema – Gredi – Funkcionalne in varnostne zahteve, preskusne metode
               
            
                  11.
               
               
                  EN 916:2003 – Gimnastična oprema – Švedske skrinje – Zahteve in preskusne metode, vključno z varnostjo
               
            
                  12.
               
               
                  EN 12196:2003 – Gimnastična oprema – Konji in koze – Funkcionalne in varnostne zahteve, preskusne metode
               
            
                  13.
               
               
                  EN 1860-1:2003 – Naprave, trdna goriva in naprave za vžiganje žara – Del 1: Naprave za razgrebljanje žara s trdnim gorivom – Zahteve in preskusne metode
               
            
                  14.
               
               
                  EN 1129-1:1995 – Pohištvo – Sklopne postelje – Varnostne zahteve in preskušanje – Del 1: Varnostne zahteve
               
            
                  15.
               
               
                  EN 1129-2:1995 – Pohištvo – Sklopne postelje – Varnostne zahteve in preskušanje – Del 2: Preskusne metode
               
            
                  16.
               
               
                  EN 14344:2004 – Izdelki za otroke in nego otrok – Otroški sedeži za kolesa – Varnostne zahteve in preskusne metode
               
            
                  17.
               
               
                  EN 14350-1:2004 – Izdelki za otroke in nego otrok – Pripomočki za pitje – Del 1: Splošne in mehanske zahteve in preskusi